Συζήτηση Βικιπαίδεια:Επιχείρηση Ελληνικά Χωριά

message: Χαίρετε!
Εδώ προτείνω να συζητήσουμε το πλάνο μας όσον αφορά την επιχείρηση. Δύο βασικά θέματα είναι:
α) η διερεύνηση της πιθανότητας να δράσουμε ομαδικά και στοχευμένα προς συγκεκριμένες κατευθύνσεις, π.χ. το να δώσουμε περισσότερη βαρύτητα το ένα διάστημα σε χωριά μιας συγκεκριμένης κατηγορίας ( π.χ. παραδοσιακοί οικισμοί ή μαρτυρικά χωριά ) ή μιας συγκεκριμένης γεωγραφικής περιοχής ( π.χ. ενός νομού ή μιας περιφέρειας ).
β) η προτεινόμενη δομή των λημμάτων: εδώ μάλλον θα πρέπει να χωρίσουμε τα λήμματα σε κατηγορίες. Για παράδειγμα, αν έχουμε να κάνουμε με ένα χωριό για το οποίο μπορούν να βρεθούν πολλά στοιχεία, όπως π.χ. το Θέρισο Χανίων, το Δελβινάκι Ιωαννίνων κλπ, θα πρότεινα της εξής κατηγορίες, οι οποίες θα διαφοροποιούνται αναλόγως και με την περίπτωση: Τοποθεσία, Ιστορία, Αξιοθέατα - Πολιτισμός, Επιφανείς κάτοικοι, Απογραφές Πληθυσμού. Αν έχουμε να κάνουμε με χωριά για τα οποία για διάφορους λόγους δεν μπορούμε να βρούμε πολλά στοιχεία, τότε ίσως θα πρέπει να συγχωνεύουμε κάποιες ενότητες ώστε να μην δημιουργούμε ενότητες με περιεχόμενο μιας ή δύο σειρών ( π.χ. στην Γλυφάδα Φωκίδας όσο και αν προσπάθησα δεν μπόρεσα να βρω άλλες πληροφορίες ). Τι λέτε; Pavlos1988 (συζήτηση) 05:44, 6 Δεκεμβρίου 2014 (UTC)
replies: text: :Για δείτε για πιο συγκεκριμένη δομή αυτό το λήμμα Αγία Ειρήνη Χανίων. --C Messier 09:30, 6 Δεκεμβρίου 2014 (UTC)
replies: text: : Θα ήταν πιο ωραία διακοσμητικά να βάζαμε έναν πινακάκι από τα πρότυπα για τα χωριά καθώς και άλλον ένα πίνακα για τις επίσημες απογραφές πληθυσμού ( μπορούμε να βάλουμε από το βιβλίο Κρήτης Ανθρωπογεωγραφία, τόμος Β', σελ. 130 και τον πληθυσμό της απογραφής του 1881, που ήταν 253 κάτοικοι. Στο ίδιο βιβλίο ίσως υπάρχουν στοιχεία και για την απογραφή της Κρητικής Πολιτείας του 1900 ). Επίσης, ίσως θα μπορούσαμε να βάλουμε τις διοικητικές μεταβολές σε ξεχωριστή ενότητα. Κατά τ΄άλλα προσωπικά μου φαίνεται μια χαρά. Pavlos1988 (συζήτηση) 09:48, 6 Δεκεμβρίου 2014 (UTC)
Όσον αφορά τις παραπομπές, πιστεύω πως θα ήταν καλύτερο να βρούμε πιο συγκεκριμένες, π.χ. να αναφέρουμε σελίδες στα σημεία όπου δεν υπάρχουν. Pavlos1988 (συζήτηση) 09:57, 6 Δεκεμβρίου 2014 (UTC)
Πιστεύω ότι οι διοικητικές αλλαγές είναι τμήμα της ιστορίας ενός χωριού. --C Messier 10:07, 6 Δεκεμβρίου 2014 (UTC)
Και εγώ το ίδιο πιστεύω σε γενικές γραμμές. Απλά εδώ μπορούν να μπουν και στοιχεία για την διοικητική διαίρεση επί τουρκοκρατίας και Κρητικής Πολιτείας και σκέφτηκα πως τότε ίσως αποκτούσε αρκετή έκταση για να αποτελέσει ξεχωριστό τμήμα ή έστω υποενότητα.Pavlos1988 (συζήτηση) 10:13, 6 Δεκεμβρίου 2014 (UTC)
Ας φτιαχτούν δύο λίστες λημμάτων, η πρώτη έστω πιο πάνω από την άλλη για βελτίωση και ένα φυτώριο με κόκκινα, στη μπροστινή σελίδα, χωρισμένα ανά περιοχή. Να υπάρξει πρότυπη προτεινόμενη δομή, παραδείγματα και πηγές και να μπει στην πύλη της κοινότητας ως τρέχουσα δράση (τώρα είναι μόνο το ποδόσφαιρο).   ManosHacker 05:38, 9 Δεκεμβρίου 2014 (UTC)
Το λήμμα για το Θέρισο Χανίων πως σας φαίνεται ως παράδειγμα για τη δομή των λημμάτων; Pavlos1988 (συζήτηση) 16:40, 14 Δεκεμβρίου 2014 (UTC)

text: Για τη δομή, σαφώς και εγκρίνω. Για το περιεχόμενο, όμως, διαπιστώνω σημαντικότατη έλλειψη στην ενότητα Αξιοθέατα και Πολιτισμός (ειδικά στο τελευταίο): οι ταβέρνες στην πλατεία! Αλλά άντε να το τεκμηριώσεις. Τι έχεις πάθει εσύ με τα χωριά της δυτικής Κρήτης ; --Στέλιος Πετρουλάκης (συζήτηση) 22:56, 16 Δεκεμβρίου 2014 (UTC)
Το καλοκαίρι πήγα διακοπές σε Χανιά και Ρέθυμνο . Συν τοις άλλοις έχω και μια βιβλιογραφία που μπορεί να στηρίξει τα λήμματα. Pavlos1988 (συζήτηση) 00:36, 17 Δεκεμβρίου 2014 (UTC)
thread_title:  Το πλάνο μας 

message: Προσωπικά δεν θεωρώ τόσο απεχθές γεγονός ότι 1.688 λήμματα για χωριά της Ελλάδας χρειάζονται επέκταση. Τι περισσότερο μπορεί να γραφεί για οικισμούς όπως τα Νέα Υδραγωγεία Αιτωλοακαρνανίας ή τα Καλύβια Σκιάθου; Αυτό που θεωρώ εγώ απαράδεκτο είναι ότι περισσότερα από τα μισά χωριά της Ελλάδας (υπολόγισα περίπου 8.000 από τα 13.000) δεν έχουν λήμμα και στόχος πρέπει να είναι η δημιουργία αυτών των λήμματων. --C Messier 11:56, 7 Δεκεμβρίου 2014 (UTC)
Δεν διαφωνώ. Και εγώ το έχω παρατηρήσει πως δεν υπάρχουν λήμματα για αρκετά χωριά και θα ήθελα να αλλάξει αυτή η κατάσταση ( εξάλλου πρόσφατα έφτιαξα και λήμμα για το Θέρισο Χανίων ). Απλά, πιστεύω πως ίσως θα έπρεπε πρώτα να δοθεί μια παραπάνω προσοχή σε λήμματα που υπάρχουν ήδη. Pavlos1988 (συζήτηση) 17:52, 7 Δεκεμβρίου 2014 (UTC)
Συμφωνώ με τον Pavlos1988 ότι θα πρέπει πρώτα να δοθεί μια παραπάνω προσοχή σε λήμματα που υπάρχουν ήδη προσπαθώντας να τα εμπλουτίσουμε με υλικό περισσότερο από το τυπικό διοικητική διαίρεση/πληθυσμός. Δεν νομίζω ότι θα δημιουργήσουμε περισσότερη γνώση από ότι υπάρχει ήδη αν επικεντρωθούμε σε δημιουργία λημμάτων με τη μορφή Νέα Υδραγωγεία Αιτωλοακαρνανίας ή Καλύβια Σκιάθου, ιδιαίτερα αν δεν υπάρχει κάτι περισσότερο να γραφτεί για κάποια χωριά. Πιθανό να είναι καλύτερη η βελτίωση στο μεγάλο σώμα των οικισμών να γίνει ξεκινώντας από την κορυφή προς την βάση, δηλαδή από τους δήμους προς τους οικισμούς. Είναι μεγαλύτερο έλλειμα να έχουμε ακόμη λήμματα όπως το Δήμος Τροιζηνίας ενώ μπορούν να είναι όπως το Δήμος Αβδήρων. Αυτό έχει το πλεονέκτημα ότι πηγές που αναφέρονται σε μια μεγάλη περιοχή μπορεί να περιέχουν στοιχεία για κάποιο οικισμό και συνήθως θα είναι περισσότερο αξιόπιστες, και άλλωστε γειτονικοί οικισμοί έχουν πολλά κοινά χαρακτηριστικά. --geraki (συζήτηση) 08:08, 8 Δεκεμβρίου 2014 (UTC)
Πράγματι, ούτε τόσο απεχθές είναι και ούτε χρειάζεται να βιαστούμε να δημιουργήσουμε λήμματα, έτσι για να τα "έχουμε". Προτιμότερο είναι, νομίζω, να επεξεργαστούμε τα υπάρχοντα, όχι φυσικά πως ένα νέο λήμμα από κάποιο χωριό/οικισμό (κ.λπ.) της Ελλάδος, το οποίο δε χρειάζεται επέκταση ή πηγές, δε θα ήταν καλοδεχούμενο, το αντίθετο... Με λίγα λόγια βρίσκω σημαντικό τον σκοπό της επιχείρησης, διότι βοηθά να μην "ξεχνάμε" λήμματα 2 σειρών, όπως ανέφερε ο geraki, παραπάνω... Είναι καλό αυτό! Παρόλα αυτά, ο αριθμός λημμάτων προς επέκταση, είναι λίγο πλασματικός, θαρρώ, και ειπώθηκε και παραπάνω αυτό. Δηλαδή, δεν επιδέχονται όλα τα χωριά επέκταση, ίσως το πρότυπο πρέπει να αφαιρεθεί από αρκετά λήμματα της λίστας.  Μια γενική αρχή, φρονώ, πως είναι, να εξαλείψουμε λήμματα 2 σειρών, ενώ επίσης κάποιοι από εμάς θα πρέπει να αφαιρούν το πρότυπο, όπου δε χρειάζεται πραγματικά, ώστε να ξέρουμε τι έχουμε να αντιμετωπίσουμε. —ΖῷονΠολιτικόν (παρακαλῶ...) 10:33, 12 Δεκεμβρίου 2014 (UTC)
thread_title:  Σκοπός επιχείρησης 

message: Έπεσε σήμερα στην αντίληψή μου ότι δεν είναι διαθέσιμο πλέον το αρχείο από το ένθετο "Επτά Ημέρες" της εφημερίδας Καθημερινή. Πολύ πιθανόν να έχει ή να μεταφερθεί αλλού. Ενημερωτικά, έχουμε στη σελίδα του εγχειρήματος συνδέσμους για τρία online βοηθήματα προς το αρχείο με τα ένθετα αυτά.--Enpatrais (συζήτηση) 16:51, 12 Νοεμβρίου 2017 (UTC)
thread_title:  Ένθετο ""Επτά Ημέρες" 

message: Τα χωριά της Βόρειας Ηπείρου ίσως δεν ανήκουν γεωγραφικά στην Ελλάδα αλλά έχουν σημαντικό Ελληνικό πληθυσμό και η ιστορία τους συνδέεται άρρηκτα με της Ελλάδας. Είμαι σίγουρος ότι μπορεί να υπάρξει χώρος και γι' αυτά στην επιχείρηση καθώς παρουσιάζουν φριχτές ελλείψεις ενώ πολλά δεν διαθέτουν καν λήμμα. 2A02:587:3A07:3600:FD2A:552A:257F:D5B 16:08, 28 Ιανουαρίου 2018 (UTC)
Καλησπέρα και συγγνώμη για την αργοπορία, αλλά δεν κοιτάζω συχνά τη συγκεκριμένη σελίδα συζήτησης (κακώς από ότι αποδείχτηκε). Επί του θέματος: η συγκεκριμένη επιχείρηση αφορά αποκλειστικά οικισμούς εντός της ελληνικής επικράτειας και ως εκ τούτου, ανάλογοι οικισμοί εκτός συνόρων που είτε είναι ιστορικά συνδεδεμενοι με την ελληνική παρουσία (π.χ. Μικρά Ασία και Πόντος) είτε έχουν ακόμη ελληνικό πληθυσμό (η Κύπρος όπου η πλειοψηφία των κατοίκων είναι Έλληνες, ορισμένα χωριά της Ίμβρου και της Τενέδου και φυσικά τα χωριά της ελληνικής μειονότητας της Αλβανίας κλπ) δεν περιλαμβάνονται στα ενδιαφέροντα της συγκεκριμένης επιχείρησης.
Από την άλλη, επειδή προσωπικά ασχολούμαι σε ένα βαθμό με λήμματα βορειοηπειρωτικού ενδιαφέροντος (κυρίως με βιογραφίες), συμφωνώνω με την παρατήρησή σας πως υπάρχουν σημαντικές ελλείψεις στον τομέα των οικισμών της ελληνικής μειονότητας. Σε αυτό το κομμάτι, η συγκεκριμένη βικιεπιχείρηση μπορεί να βοηθήσει τον κάθε ενδιαφερόμενο, καθώς στον τομέα της βιβλιογραφίας για τα χωριά της Ηπείρου υπάρχουν και έργα που καλύπτουν και τον συγκεκριμένο γεωγραφικό χώρο. --Pavlos1988 (συζήτηση) 11:49, 3 Ιουνίου 2018 (UTC)
thread_title:  Βόρεια Ήπειρος